Tommy Coyne

**Thomas «Tommy» Coyne** (født 14. november 1962 i Govan i Skottland) er en skotskfødt tidligere fotballspiller som spilte i angrep for blant andre Celtic FC og Motherwell FC samt flere andre britiske klubber. Han spilte også landskamper for  og var med i den irske troppen til VM i fotball 1994.

## Spillerkarriere
### Clydebank og Dundee-klubbene
Coyne begynte sin profesjonelle fotballkarriere hos Clydebank i 1981, og fikk sin førstelagsdebut i 1981/1982-sesongen. Etter at han mer eller mindre etablerte seg på førstelaget og scoret 38 mål på 80 seriekamper ble han underveis i 1983/1984-sesongen solgt til Dundee United for 60&nbsp;000 pund. Dundee United var da i ferd med å bli en ny stormakt i skotsk fotball som en del av New Firm, men Coyne fikk problemer med å gjenskape sin form fra Clydebank, og scoret kun ni mål på 62 kamper, samt noen mål i UEFA-cupen 1984/85. 

Etter å ha spilt for klubben på høsten 1986 ble han solgt videre til byrivalen Dundee FC, hvor han umiddelbart fant tilbake til scoringsformen med ni mål på 20 kamper i vårsesongen. Etter ferdigspilt 1987/1988-sesong var han toppscorer i Scottish Football League med 33 mål på 40 seriekamper, noe som gjorde at han fikk storklubbenes oppmerksomhet. 

### Celtic
Da han hadde halvspilt 1988/1989-sesong og notert seg for ytterligere ni scoringer ble han kjøpt av Celtic FC for 500&nbsp;000 pund. Der fikk han igjen problemer med scoringsformen, men i løpet av 1990/1991-sesongen var han tilbake til gammel form med 18 mål på 28 seriekamper, noe som gjorde ham til toppscorer i serien for andre gang i karrieren. Til tross for at han også scoret jevnt i de to påfølgende sesongene i Celtic ble han likevel solgt til den engelske klubben Tranmere Rovers FC i mars 1993. 

### Motherwell
Hos Tranmere spilte han 13 seriekamper før han fikk personlige problemer, noe som gjorde at han ble solgt videre til Motherwell FC i november samme år med en overgangssum på 125&nbsp;000 pund. I den påfølgende sesongen ble han igjen toppscorer i serien for tredje og siste gang i sin karriere, noe som fremdeles gjør ham til den eneste som har blitt toppscorer i Skottland med tre ulike klubber. Totalt spilte han over 130 seriekamper og scoret 59 mål for Motherwell frem til 1998.

### Karriere på hell
I 1998 dro han videre til Dundee FC, hvor han også hadde spilt i perioden 1986 til 1989. Der spilte han 18 seriekamper, men klarte ikke å tegne seg på scoringslisten i disse kampene. Han ble deretter lånt ut til Falkirk FC i 1999, hvor han fikk ett mål på åtte seriekamper. I august 2000 dro han tilbake til sin første klubb Clydebank FC, hvor han ble ansatt som spillende manager for klubben. Etter kun seks måneder som manager i Clydebank ble han sparket fra stillingen på grunn av at klubben ble satt under administrasjon. Han spilte deretter én seriekamp for Albion Rovers FC før han la opp som aktiv spiller etter våren 2001.

## Landslagskarriere
På grunn av irsk slektskap valgte Coyne å spille for , og hans landslagsdebut kom i en vennskapskamp mot  i mars 1992. Han ble også valgt ut til den irske troppen til VM i fotball 1994 av landslagstrener Jack Charlton, og han fikk spille to av Irlands tre gruppespillkamper mot  og  samt åttendedelsfinalen mot , dog uten å score mål i mesterskapet. Hans siste av i alt 22 landskamper for Irland kom i en kamp mot  i oktober 1997, hvor han kom innpå som innbytter for David Connolly.

## Referanser


## Eksterne lenker
*